Аҟәа ақалақь ахадас дҟаҵоуп Адгәыр Ҳаразиа.
31.05.2016
Аҭыҧантәи ахалаусбарҭа аиҳабы далырхуеит алхрақәа рзы Аҧсны азакуан иаларгалаз аҧсахрақәа инарықәыршәаны. Атәыла Ахада Рауль Ҳаџьымба араионқәа рхадацәас зкандидатурақәа наишьҭыз зегьы аизара адепутатцәа еицҿакны ишьақәдырҕәҕәахьеит. Иаанханы иҟаз, Аҧсны аҳҭнықалақь акәын.
Аҟәа ақалақьтә еизара адепутатцәа ахада иалхразы арегламент аҧсахрақәа алагаланы, маӡалатәи абжьыҭара ашҟа ииасит, ишьақәдырҕәҕәо азҵаарақәа зегьы рзы . Убри инақәыршәаны, администрациа ахада иалхра мҩаҧган маӡалатәи абжьыҭара ала. Уи иалҵшәаны 26-ҩык адепутатцәа рахьтә, 25-ҩык Адгәыр Ҳаразиа икандидатура адгылара арҭеит. Адепутатцәа аӡәы дақәшаҳаҭымхеит ирыдгалаз акандидатура.
Аҧсны Ахада Иусбарҭа анапхгаҩы Беслан Барцыц ақалақьтә еизара адепутатцәа иҭабуп ҳәа реиҳәеит, аҳәынҭқарра Ахада изыҟарҵаз адгылара азы. Аҟәа ақалақь администрациа ахада изыҟаҵаз агәрагара иҭабуп ҳәа ахҳәааны иазгәеиҭеит, ирҭаз адгылара иднаҵо аусқәа шмаҷым.
Д.Инаҧшьба ,А.Агәхаа, АТ.
840
Аҭыҧантәи ахалаусбарҭа аиҳабы далырхуеит алхрақәа рзы Аҧсны азакуан иаларгалаз аҧсахрақәа инарықәыршәаны. Атәыла Ахада Рауль Ҳаџьымба араионқәа рхадацәас зкандидатурақәа наишьҭыз зегьы аизара адепутатцәа еицҿакны ишьақәдырҕәҕәахьеит. Иаанханы иҟаз, Аҧсны аҳҭнықалақь акәын.
Аҟәа ақалақьтә еизара адепутатцәа ахада иалхразы арегламент аҧсахрақәа алагаланы, маӡалатәи абжьыҭара ашҟа ииасит, ишьақәдырҕәҕәо азҵаарақәа зегьы рзы . Убри инақәыршәаны, администрациа ахада иалхра мҩаҧган маӡалатәи абжьыҭара ала. Уи иалҵшәаны 26-ҩык адепутатцәа рахьтә, 25-ҩык Адгәыр Ҳаразиа икандидатура адгылара арҭеит. Адепутатцәа аӡәы дақәшаҳаҭымхеит ирыдгалаз акандидатура.
Аҧсны Ахада Иусбарҭа анапхгаҩы Беслан Барцыц ақалақьтә еизара адепутатцәа иҭабуп ҳәа реиҳәеит, аҳәынҭқарра Ахада изыҟарҵаз адгылара азы. Аҟәа ақалақь администрациа ахада изыҟаҵаз агәрагара иҭабуп ҳәа ахҳәааны иазгәеиҭеит, ирҭаз адгылара иднаҵо аусқәа шмаҷым.
Д.Инаҧшьба ,А.Агәхаа, АТ.
Оцените новость:
+1
+2
+3
+4
+5
Сохраните ссылку или поделитесь с друзьями